5.8.2022 г.
BG
Официален вестник на Европейския съюз
C 298/33
ПРИЛОЖЕНИЕ 2
Пример за опасности за здравето и околната среда и пътища на експозиция Това приложение предоставя примери за често срещани опасности и опасни събития, пътища на експозиция и рецептори, които могат да присъстват в система за повторно използване на вода за напояване в селското стопанство.
В него също така е предоставен контролен списък за оценка на приложимостта към конкретна система за повторно използване на водата на директивите и разпоредбите, изброени в регламента.
Тези елементи са избрани от съответните директиви и регламенти на ЕС и публикувани стандарти и насоки (т.е.
ISO 20426 (2018) (1), ISO 16075-1 (2020) (2), Насоки на СЗО (2006 г.)
(3), Наръчник на СЗО за планиране на санитарната безопасност (2016 г.) (4), Австралийски насоки (2006 г.) (5)).
Целта е да се предложат примери, които да подпомогнат идентифицирането на тези елементи, които са необходими за разработването на оценка на риска.
Елементите, докладвани тук, са само примери: правилното им идентифициране и оценка трябва да се основава на конкретната система за повторно използване на водата.
Директиви и регламенти, изброени в точка 5 от приложение II към регламента Таблица 2.1 Директива и регламенти, изброени в точка 5 от приложение II и оценка на тяхното прилагане в система за повторно използване на вода
Директива/Регламент
Изисквания по приложение II, точка 5
Приложимост
ДИРЕКТИВА ЗА НИТРАТИТЕ (91/676/ ЕИО) за опазване на водите от замърсяване с нитрати от селскостопански източници.
За намаляване и предотвратяване на замърсяването на водите с нитрати.
Ако при оценката на риска се идентифицират повърхностни и подземни води, регулирани съгласно настоящата директива (например идентифицирани като уязвима зона за нитрати), и които потенциално биха били изложени на риск при повторното използване на допълнително пречистени отпадъчни води за напояване в селското стопанство (напр. съответно чрез отток или инфилтрация).
ДИРЕКТИВА ЗА ПИТЕЙНАТА ВОДА 2020/2184 относно качеството на водата, предназначена за консумация от човека.
Да отговорят на изискванията за санитарно-охранителните зони за вода, предназначена за консумация от човека, а именно санитарно-охранителни зони за производството на питейна вода (СОЗПВ).
Ако при оценката на риска се идентифицират повърхностните и подземните води, които са класифицирани като СОЗПВ и които потенциално биха били изложени на риск при използването на допълнително пречистени отпадъчни води за напояване в селското стопанство (напр. съответно чрез отток или инфилтрация).
РАМКОВА ДИРЕКТИВА ЗА ВОДИТЕ 2000/60/EC за установяване на рамка за действията на Общността в областта на политиката за водите.
За постигане на екологичните цели за повърхностните и подземните води и спазване на екологичните качествени стандарти за замърсители от национално значение (специфични замърсители на речните басейни) за повърхностните води
Ако при оценката на риска се идентифицират потенциални рискове за повърхностните и подземните води (напр. съответно чрез отток или инфилтрация), за които е определено химичното състояние (Добро химично състояние на повърхностните води и Добро химично състояние на подземните води).
ДИРЕКТИВА ЗА ПОДЗЕМНИТЕ ВОДИ 2006/118/ЕО за опазване на подземните води от замърсяване и влошаване на състоянието им
За предотвратяване на замърсяването.
на подземните води.
Ако при оценката на риска се идентифицират подземни водни ресурси, регулирани съгласно тази директива, които биха били потенциално изложени на риск при използването на допълнително пречистени отпадъчни води за напояване в селското стопанство.
(1) ISO 20426:2018.
Насоки за оценка и управление на риска за здравето за повторно използване на непитейна вода.
(2) ISO 16075-1, 2020 ISO 16075-2:2015, Насоки за използване на пречистени отпадъчни води за проекти за напояване.
Част 1: основата на проект за повторно използване за напояване.
(3) СЗО, 2006 г.
Насоки на СЗО за безопасното използване на отпадъчни води, екскрети и „сиви“ отпадъчни води — Том II: Отпадъчни води в селското стопанство.
(4) СЗО, 2016 г. Планиране на санитарната безопасност: ръководство за безопасно използване и обезвреждане на отпадъчни води, „сиви“ отпадъчни води и екскрети.
(5) NRMMC—EPHC—AHMC, 2006.
Австралийски насоки за рециклиране на вода: управление на рисковете за здравето и околната среда (фаза 1).
Национална стратегия за управление на качеството на водите.